

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL 2020 metų jaunimo iniciatyvų projektų dalinio finansavimo iš savivaldybės biudžeto lėšų prioritetų patvirtinimo**

2020-02-13 Nr.AD1-223

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo, patvirtinto Klaipėdos miesto savivaldybės tarybos 2020 m. sausio 30 d. sprendimu Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ 20.2 papunkčiu, atsižvelgdamas į Klaipėdos miesto savivaldybės jaunimo reikalų tarybos posėdžio 2020 m. vasario 12 d. protokolo Nr. TAR1-28 3 punktą ir į Europos jaunimo sostinės tarybos posėdžio 2020 m. vasario 6 d. protokolo Nr. TAR1-17 2 punktą,

1. Tvirtinu 2020 m. jaunimo iniciatyvų projektų prioritetus:

1.1. visuomenės atvirumo, sąmoningumo ugdymas ir švietimas tolerancijos temomis;

1.2. jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas;

1.3. verslumo, lyderystės ir kūrybiškumo skatinimas;

1.4. šiaurinės ir pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus.

1.5. jaunimo ir su jaunimu dirbančių organizacijų stiprinimas;

1.6. ekologinio sąmoningumo ugdymas ir aplinkai draugiško gyvenimo būdo skatinimas.

2. Nustatau, kad šis įsakymas skelbiamas Klaipėdos miesto savivaldybės interneto svetainėje.

|  |  |
| --- | --- |
| Savivaldybės administracijos direktorius | Gintaras Neniškis |